A-benn disadorn denderv e kasin un droiad-bale e Lokmariakaer; partiet e vo a barklech Sant-Pier (ar parklech diwezhañ, an tostañ dan traezhennoù) hag heuliet e vo an aod da gavout Kerpenhir, ha donet en-dro. An tem ? An natur ! Pasapl a draoù a vo da welet, amprevaned ha plant, met evned ivez, esperañs am eus. Ha kement tra a vo é tremen dirak hon daoulagad. An deiz-se (an traoù a vo a-hed an dibenn-sizhun) e vo lidet e Lokmariakaer (hag e Sine, Senolff ha Sarzhav) 50 vlez an SEPNB - Breizh  Vev. Neuze e vo marse tu komz tammigoù get tud hag a studi an natur eno, hag a vo daet evit 24 euriad liessorted an naturkar kontet e vo an holl spesadoù boudoù bev a zo er peder farrez-se etre ar gwener da 5 eur denderv hag ar sadorn da 5 eur denderv. An dro-vale a vo en eurioù-se, neuze ma kavomp spesadoù dibaot e vo rekis o merkiñ àr ur charned ! 